YLEISET KÄYTTÖOIKEUSSOPIMUSEHDOT  
SUKUSAMPO2 -SUKUTUTKIMUSOHJELMA

Tässä sopimuksessa käytetään kyseessä olevasta ohjelmasta nimitystä OHJELMA; ohjelman tekijästä (Matti Paavali Jaakkola) nimitystä TEKIJÄ ja ohjelman käyttäjästä LOPPUKÄYTTÄJÄ.

KÄYTTÖOIKEUSSOPIMUS

Tämä on oikeudellisesti sitova sopimus Teidän (LOPPUKÄYTTÄJÄ) ja TEKIJÄN välillä. Lue tarkkaan tässä ilmoitetut ohjelman käyttöehdot ennen kuin käytät OHJELMAA. OHJELMAN käyttäminen ilmaisee sen, että olet hyväksynyt tässä ilmoitetut käyttöoikeus- ja takuuehdot. Jos et hyväksy ehtoja, älä käytä OHJELMAA.

Käyttämäsi OHJELMA on ns. Freeware versio.

Tämä käyttöoikeus oikeuttaa Teidät: käyttämään vapaasti OHJELMAA ilman maksua. Saat tehdä OHJELMASTA ja sen dokumentaatiosta niin monta kopiota kuin haluat sekä jakaa OHJELMAA veloituksetta edelleen. Kaikki alkuperäisen asennuspaketin mukana toimitetut tiedostot on toimitettava edelleen muuttamattomina. Lisäksi tekijänoikeuksissa tulee mainita "Copyright (c) Matti Jaakkola". 

Et saa ottaa OHJELMASTA maksua tai lahjoitusta. OHJELMAA tai sen dokumentaatiota ei saa jakaa edelleen osana mitään muuta ohjelmistoa ilman OHJELMAN tekijän erityistä kirjallista lupaa siihen. 

OHJELMASTA saa ottaa varmuuskopion.

TUKI

Ohjelman TEKIJÄ antaa tukea mahdollisuuksien rajoissa.

TEKIJÄNOIKEUS

Ohjelman tekijänoikeuden omistaa TEKIJÄ.

SOVELLETTAVA LAKI

Tähän sopimukseen sovelletaan Suomen lakia.

RAJOITETTU TAKUU

OHJELMA toimitetaan "sellaisena kuin se on" ilman takuita sen täydellisestä toimivuudesta tai sopivuudesta tiettyyn tarkoitukseen. OHJELMAN käyttäjä vastaa itse kaikista OHJELMAN käytöstä mahdollisesti aiheutuvista seuraamuksista.

TEKIJÄ ei ole vastuullinen mistään OHJELMAN käytöstä mahdollisesti aiheutuneista välillisistä tai välittömistä vahingoista.

Tämä takuu on mitätön, jos OHJELMAN vika on johtunut onnettomuudesta, väärinkäytöstä tai OHJELMAN väärin asentamisesta tai käyttäjän huolimattomuudesta tai tuottamuksesta.